               23.12.2016

               HR

               Službeni list Europske unije

               C 482/160

         P7_TA(2014)0018
   Ovlasti i nadležnosti stalnih odbora
   Odluka Europskog parlamenta od 15. siječnja 2014. o ovlastima i nadležnostima stalnih odbora (2013/2996(RSO))
   (2016/C 482/27)

      Europski parlament,

               —

               uzimajući u obzir prijedlog Konferencije predsjednika,

               —

               uzimajući u obzir članak 183. Poslovnika,

               1.

               Prilog VII. Poslovniku odlučuje zamijeniti sljedećim:
               „Prilog VII. – Ovlasti i nadležnosti stalnih odbora”

                  I.   Odbor za vanjske poslove

               Odbor nadležan za promicanje, provedbu i praćenje vanjske politike Unije u području:

                           1.

                           zajedničke vanjske i sigurnosne politike (ZVSP) te zajedničke sigurnosne i obrambene politike (ZVSP). U tom smislu odboru pomaže pododbor za sigurnost i obranu;

                           2.

                           odnosima s drugim institucijama i tijelima Unije, organizacijom UN-a i drugim međunarodnim organizacijama te međuparlamentarnim skupštinama za pitanja u njegovoj nadležnosti;

                           3.

                           nadzora nad Europskom službom za vanjsko djelovanje;

                           4.

                           jačanja političkih odnosa s trećim zemljama, posebno onima koje su u neposrednoj blizini Unije, sveobuhvatnim programima suradnje i pomoći ili međunarodnim sporazumima, kao što su sporazumi o pridruživanju i partnerstvu;

                           5.

                           otvaranje, praćenje i zaključivanje pregovora za pristupanje europskih država Uniji;

                                 6.

                                 svo zakonodavstvo, programiranje i nadzor mjera provedenih u okviru Europskog instrumenta za demokraciju i ljudska prava, Europskog nstrumenta za susjedstvo, Instrumenta pretpristupne pomoći, Instrumenta za doprinos stabilnosti i miru i Instrumenta za partnerstvo za suradnju s trećim zemljama te politike na kojima se temelje;

                           7.

                           praćenje i daljnje mjere u vezi s, između ostalog, europskom politikom susjedstva, posebno u poglede godišnjih izvješća o napretku europske politike susjedstva;

                           8.

                           pitanja demokracije, vladavine prava, ljudskih prava, uključujući prava manjina, u trećim zemljama i načela međunarodnog prava. U tom smislu odboru pomaže pododbor za ljudska prava, koji bi trebao osigurati usklađenost vanjske politike Unije i njezine politike u području ljudskih prava. Ne dovodeći u pitanje mjerodavne propise, članovi drugih odbora i tijela nadležnih za to područje pozivaju se na sudjelovanje na sjednicama pododbora.

                           9.

                           sudjelovanja Parlamenta u misijama za promatranje izbora, po potrebi u suradnji
                                 s
                               drugim relevantnim odborima i izaslanstvima;

                     Odbor osigurava politički nadzor i usklađuje rad zajedničkih parlamentarnih odbora i odbora za parlamentarnu suradnju, međuparlamentarnih izaslanstava i ad hoc izaslanstava te misija za promatranje izbora u okviru svoje nadležnosti.

                  II.   Odbor za razvoj

               Odbor nadležan za:

                           1.

                           promicanje, provođenje i nadzor politike Unije na području razvoja i suradnje, uključujući:

                                       (a)

                                       politički dijalog sa zemljama u razvoju, kako na bilateralnoj razini tako i u okviru relevantnih međunarodnih organizacija i međuparlamentarnih foruma,

                                       (b)

                                       pomoć i sporazume o suradnji sa zemljama u razvoju, naročito nadzor nad učinkovitim financiranjem pomoći i ocjenjivanjem rezultata, uključujući i u vezi s iskorjenjivanjem siromaštva,

                                       (c)

                                       praćenje odnosa između politika država članica i politika koje se provode na razini Unije;

                                       (d)

                                       promicanje demokratskih vrijednosti, odgovornog upravljanja i ljudskih prava u zemljama u razvoju;

                                       (e)

                                       provedbu, praćenje i unapređivanje usklađenosti politika u odnosu na razvojnu politiku;

                           2.

                           svo zakonodavstvo, programiranje i nadzor mjera provedenih u okviru instrumenta za razvojnu suradnju, Europskog razvojnog fonda (EDF)
                                 – u uskoj suradnji s nacionalnim parlamentima –
                               i instrumenta za humanitarnu pomoć, kao i sva pitanja povezana s humanitarnom pomoći u zemljama u razvoju te politiku na kojoj se temelje;

                           3.

                           pitanja vezana za Sporazum o partnerstvu zemalja AKP-a i EU-a te odnose s nadležnim tijelima;

                                 4.

                                 pitanja koja se tiču prekomorskih zemalja i područja;

                           5.

                           sudjelovanje Parlamenta u misijama za promatranje izbora, po potrebi u suradnji s drugim relevantnim odborima i izaslanstvima.

                     Odbor usklađuje rad međuparlamentarnih izaslanstava i ad hoc izaslanstava u okviru svoje nadležnosti.

                  III.   Odbor za međunarodnu trgovinu

               Odbor nadležan za pitanja u vezi uspostavljanja, provedbe
                     i praćenja
                   zajedničke trgovinske politike Unije i njezine vanjske gospodarske odnose, posebno:

                           1.

                           financijske, gospodarske i trgovinske odnose s trećim zemljama i regionalnim organizacijama;

                           2.

                           zajedničku vanjsku tarifu i olakšavanje trgovine, kao i vanjske aspekte carinskih odredbi i upravljanja;

                           3.

                           otvaranje, praćenje, sklapanje i provođenje bilateralnih, multilateralnih i plurilateralnih trgovinskih sporazuma koji upravljaju gospodarskim, trgovinskim i investicijskim odnosima s trećim zemljama i regionalnim organizacijama;

                           4.

                           mjere tehničkog usklađivanja ili standardizacije na područjima za koja vrijede instrumenti međunarodnog prava,

                           5.

                           odnose s relevantnim međunarodnim organizacijama i međunarodnim forumima o trgovinskim pitanjima te s organizacijama koje promiču regionalnu gospodarsku i trgovinsku integraciju izvan Unije;

                           6.

                           odnose sa Svjetskom trgovinskom organizacijom, uključujući njezine parlamentarne razmjere.

                     Odbor se povezuje s nadležnim međuparlamentarnim i ad hoc izaslanstvima na području gospodarskih i trgovinskih aspekata odnosa s trećim zemljama.

                  IV.   Odbor za proračune

               Odbor nadležan za:

                           1.

                           višegodišnji financijski okvir prihoda i rashoda Unije i sustav vlastitih sredstava Unije;

                           2.

                           posebne proračunske ovlasti Parlamenta, to jest proračun Unije, te za pregovore i provođenje međuinstitucionalnih sporazuma na tom području;

                           3.

                           projekcije proračuna Parlamenta u skladu s postupkom uređenim Poslovnikom;

                           4.

                           proračun decentraliziranih tijela;

                           5.

                           financijske aktivnosti Europske investicijske banke
                                 koje nisu dio europskog gospodarskog upravljanja
                              ;

                           6.

                           uključivanje Europskog fonda za razvoj u proračun, ne dovodeći u pitanje ovlasti odbora nadležnog za Sporazum o partnerstvu zemalja AKP-a i EU-a;

                           7.

                           financijske posljedice svih akata Unije i njihovu usklađenost s višegodišnjim financijskim okvirom, ne dovodeći u pitanje ovlasti nadležnih odbora;

                           8.

                           praćenje i ocjenjivanje izvršenja proračuna za tekuće razdoblje neovisno o članku 78. stavku 1., prijenose odobrenih sredstava, postupke vezane uz kadrovske promjene, proračunska sredstva za upravljanje i mišljenja o građevinskim projektima koja su od velikog financijskog značaja;

                           9.

                           Financijsku uredbu, ne uključujući pitanja izvršavanja, upravljanja i nadzora proračuna.

                  V.   Odbor za proračunski nadzor

               Odbor nadležan za:

                           1.

                           nadzor izvršenja proračuna Unije i Europskog fonda za razvoj te odluke o davanju razrješnice koje donosi Parlament, uključujući interni postupak razrješnice i sve ostale prateće mjere ili mjere za provedbu takvih odluka.

                           2.

                           zaključivanje, predočenje i reviziju poslovnih knjiga i bilanci Unije, njezinih institucija i svih tijela koje ona financira, uključujući određivanje odobrenih sredstava koje treba prenijeti i utvrđivanje salda;

                           3.

                           nadzor financijskih djelatnosti Europske investicijske banke;

                           4.

                           nadziranje isplativosti troškova različitih oblika financiranja Unije pri provođenju politike Unije
                                 uključujući
                              ,
                                 na zahtjev Odbora za proračunski nadzor,
                               specijalizirane odbore i
                                 , na zahtjev Odbora za proračunski nadzor,
                               u suradnji sa specijaliziranim odborima prilikom razmatranja posebnih izvješća Revizorskog suda;

                           5.

                           odnose s Europskim uredom za borbu protiv prijevara (OLAF), ispitivanje prijevara i nepravilnosti pri izvršenju proračuna Unije, mjere čiji je cilj sprečavanje i kazneni progon takvih slučajeva i strogu zaštitu financijskih interesa Unije općenito i relevantne mjere koje na tom području provodi europski javni tužitel
                                 j;

                           6.

                           odnose s Revizorskim sudom, imenovanje njegovih članova i razmatranje njegovih izvješća;

                           7.

                           financijsku uredbu za pitanja izvršenja, upravljanja i nadzora proračuna.

                  VI.   Odbor za ekonomsku i monetarnu politiku

               Odbor nadležan za:

                           1.

                           ekonomsku i monetarnu politiku Unije, funkcioniranje Ekonomske i monetarne unije te europski monetarni i financijski sustav (uključujući odnose s relevantnim institucijama i organizacijama);

                           2.

                           slobodno kretanje kapitala i plaćanja (prekogranična plaćanja, područje jedinstvenog platnog prometa, platne bilance, kretanje kapitala i politika zaduživanja i kreditiranja, nadzor kretanja kapitala iz trećih zemalja, mjere za poticanje izvoza kapitala Unije);

                           3.

                           međunarodni monetarni i financijski sustav (uključujući odnose s financijskim i monetarnim institucijama i organizacijama);

                           4.

                           pravila o tržišnom natjecanju te državnoj ili javnoj pomoći;

                           5.

                           porezne odredbe;

                           6.

                           uređenje i nadzor financijskih usluga, institucija i tržišta, uključujući financijsko izvješćivanje, reviziju, računovodstvena pravila, korporativno upravljanje i druga pitanja prava društava koja se posebno tiču financijskih usluga.

                                 7.

                                 relevantne financijske aktivnosti Europske investicijske banke kao dio europskog gospodarskog upravljanja u europodručju.

                  VII.   Odbor za zapošljavanje i socijalna pitanja

               Odbor nadležan za:

                           1.

                           politiku zapošljavanja i sve vidove socijalne politike
                                 uključujući uvjete
                               rada,
                                 socijalnu
                               sigurnost
                                 , socijalnu uključenost
                               i
                                 socijalnu zaštitu
                              ;

                                 2.

                                 prava radnika;

                           3.

                           mjere za zaštitu zdravlja i sigurnost na radnom mjestu;

                           4.

                           Europski socijalni fond;

                           5.

                           politiku stručnog usavršavanja, uključujući stručne kvalifikacije;

                           6.

                           slobodno kretanje radnika i umirovljenika;

                           7.

                           socijalni dijalog;

                           8.

                           sve oblike diskriminacije na radnom mjestu i tržištu rada, osim spolne diskriminacije;

                           9.

                           odnose s:

                                       —

                                       Europskim centrom za razvoj strukovne izobrazbe (Cedefop),

                                       —

                                       Europskom zakladom za poboljšanje životnih i radnih uvjeta,

                                       —

                                       Europskom zakladom za strukovnu izobrazbu;

                                       —

                                       Europskom agencijom za sigurnost i zdravlje na radu;

                                 kao i za odnose s drugim relevantnim tijelima EU-a i međunarodnim organizacijama.

                  VIII.   Odbor za okoliš, javno zdravstvo i sigurnost hrane

               Odbor nadležan za:

                           1.

                           politiku okoliša i mjere zaštite okoliša, koje se, posebno, odnose na:

                                       (a)

                                       klimatske promjene,

                                       (b)

                                       zagađenje zraka, tla i vode, upravljanje otpadom i reciklažu, opasne tvari i pripravke, razinu buke i zaštitu biološke raznolikosti,

                                       (c)

                                       održivi razvoj,

                                       (d)

                                       međunarodne i regionalne mjere i sporazume čiji je cilj zaštita okoliša,

                                       (e)

                                       sanaciju štete nastale u okolišu,

                                       (f)

                                       civilnu zaštitu,

                                       (g)

                                       Europsku agenciju za okoliš,

                                       (h)

                                       Europsku agenciju za kemikalije,

                           2.

                           javno zdravlje, posebno:

                                       (a)

                                       programe i posebne djelatnosti na području javnog zdravlja,

                                       (b)

                                       farmaceutske i kozmetičke proizvode,

                                       (c)

                                       zdravstvene aspekte biološkog terorizma,

                                       (d)

                                       Europsku agenciju za lijekove i Europski Centar za prevenciju i nadzor bolesti;

                           3.

                           pitanja sigurnosti hrane, posebno:

                                       (a)

                                       označivanje i sigurnost hrane,

                                       (b)

                                       veterinarske zakonske propise za zaštitu od opasnosti za ljudsko zdravlje; javnozdravstveni nadzor hrane i sustava proizvodnje hrane,

                                       (c)

                                       Europsku agenciju za sigurnost hrane i Europski ured za hranu i veterinarstvo.

                  IX.   Odbor za industriju, istraživanje i energetiku

               Odbor nadležan za:

                           1.

                           industrijsku politiku Unije i povezane mjere te primjenu novih tehnologija, uključujući mjere koje se odnose na MSP (mala i srednja poduzeća);

                           2.

                           politiku Unije na području istraživanja i inovacija, uključujući znanost i tehnologiju kao i širenje i iskorištavanje rezultata istraživanja;

                           3.

                           europsku svemirsku politiku;

                           4.

                           djelatnosti Zajedničkog istraživačkog centra, Europskog istraživačkog vijeća, Europskog instituta za inovacije i tehnologiju te Instituta za referentne materijale i mjerenja, kao i za JET, ITER i druge projekte na tom području;

                           5.

                           mjere Unije povezane s energetskom politikom općenito i u kontekstu osnivanja i funkcioniranja unutarnjeg energetskog tržišta, uključujući mjere u vezi s:

                                       (a)

                                       sigurnosti nabave energije u Uniji,

                                       (b)

                                       promicanjem energetske učinkovitosti i štednje energije te razvojem novih i obnovljivih oblika energije,

                                       (c)

                                       promicanjem međusobne povezanosti energetskih mreža i učinkovitosti energije, uključujući uspostavljanje i razvoj transeuropskih mreža na području energetske infrastrukture;

                           6.

                           Ugovor o Euratomu i Agenciju za nabavu Europske zajednice za atomsku energiju; nuklearnu sigurnost, razgradnju i odlaganje otpada u nuklearnom sektoru;

                           7.

                           informacijsko društvo, informacijsku tehnologiju i komunikacijske mreže i usluge, uključujući tehnologije i sigurnosne aspekte te uspostavljanje i razvoj transeuropskih mreža na području telekomunikacijske infrastrukture kao i djelovanje Agencije Europske unije za mrežnu i informacijsku sigurnost (ENISA).

                  X.   Odbor za unutarnje tržište i zaštitu potrošača

               Odbor nadležan za:

                           1.

                           koordinaciju nacionalnih propisa na području unutarnjeg tržišta i carinske unije na razini Unije, posebno:

                                       (a)

                                       slobodno kretanje roba uključujući usklađenost tehničkih standarda,

                                       (b)

                                       pravo poslovnog nastana,

                                       (c)

                                       slobodu pružanja usluga, uz iznimku financijskog i poštanskog sektora;

                           2.

                           funkcioniranje
                                 jedinstvenog
                               tržišta, uključujući mjere čiji je cilj određivanje i uklanjanje mogućih prepreka u provedbi jedinstvenog tržišta, uključujući i digitalno jedinstveno tržište;

                           3.

                           promicanje i zaštitu gospodarskih interesa potrošača u okviru uspostavljanja unutarnjeg tržišta, osim za pitanja javnog zdravlja i sigurnosti hrane.

                           4.

                           politiku i zakonodavstvo u vezi s provedbom
                                 pravila
                               jedinstvenog tržišta i potrošačkih prava.

                  XI.   Odbor za promet i turizam

               Odbor nadležan za:

                           1.

                           pitanja razvoja zajedničke politike za željeznički, cestovni, unutarnji vodni, pomorski i zračni promet, posebno:

                                       (a)

                                       zajedničke propise za prijevoz unutar Europske unije,

                                       (b)

                                       uspostavljanje i razvoj transeuropskih mreža na području prometne infrastrukture,

                                       (c)

                                       pružanje prijevoznih usluga i odnose s trećim zemljama na području prijevoza,

                                       (d)

                                       sigurnost prijevoza,

                                       (e)

                                       odnose s međunarodnim prijevozničkim organizacijama;

                                       (f)

                                       Europsku agenciju za pomorsku sigurnost, Europsku agenciju za željeznice, Europsku agenciju za sigurnost zračnog prometa i zajedničko poduzeće SESAR;

                           2.

                           poštanskih usluga;

                           3.

                           turizam.

                  XII.   Odbor za regionalni razvoj

               Odbor nadležan za:

                           1.

                           djelovanje i razvoj politike Unije za regionalni razvoj i koheziju, kako je utvrđeno u Ugovorima;

                           2.

                           Europski fond za regionalni razvoj, Kohezijski fond i za ostale instrumente regionalne politike Unije,

                           3.

                           procjenu utjecaja drugih politika Unije na gospodarsku i socijalnu koheziju,

                           4.

                           usklađivanje strukturnih instrumenata Unije,

                           5.

                           urbanu dimenziju kohezijske politike,

                           6.

                           najudaljenija područja i otoke te prekograničnu i međuregionalnu suradnju,

                           7.

                           odnose s Odborom regija, organizacijama za međuregionalnu suradnju te lokalnim i regionalnim vlastima.

                  XIII.   Odbor za poljoprivredu i ruralni razvoj

               Odbor nadležan za:

                           1.

                           djelovanje i razvoj zajedničke poljoprivredne politike;

                           2.

                           ruralni razvoj, uključujući djelatnosti relevantnih financijskih instrumenata;

                           3.

                           zakonodavne propise o:

                                       (a)

                                       veterinarskim i fitosanitarnim pitanjima i hrani za životinje pod uvjetom da takve mjere nisu namijenjene zaštiti od opasnosti za ljudsko zdravlje,

                                       (b)

                                       uzgoju i dobrobiti životinja;

                           4.

                           poboljšanje kvalitete poljoprivrednih proizvoda;

                           5.

                           zalihe sirovina poljoprivrednog podrijetla;

                           6.

                           Ured Zajednice za biljnu raznolikost;

                           7.

                           šumarstvo i poljoprivredno šumarstvo.

                  XIV.   Odbor za ribarstvo

               Odbor nadležan za:

                           1.

                           djelovanje i razvoj zajedničke ribarstvene politike i njezino upravljanje;

                           2.

                           očuvanje ribolovnih resursa, upravljanje ribarstvom i flotama koje iskorištavaju te resurse te istraživanje mora i primijenjeno istraživanje u području ribarstva;

                           3.

                           zajedničku organizaciju tržišta ribljih proizvoda i proizvoda akvakulture te njihovu preradu i stavljanje na tržište;

                           4.

                           strukturnu politiku na područjima ribarstva i akvakulture, uključujući financijske instrumente i sredstva za usmjeravanje ribarstva u cilju davanja potpore tim područjima;

                           5.

                           integriranu pomorsku politiku u vezi s ribolovnim aktivnostima;

                           6.

                           partnerske sporazume na području održivog ribarstva, regionalne ribarskee organizacije i provedbu međunarodnih obveza u području ribarstva.

                  XV.   Odbor za kulturu i obrazovanje

               Odbor nadležan za:

                           1.

                           kulturne aspekte Europske unije, posebno:

                                       (a)

                                       poboljšanje znanja i širenje kulture,

                                       (b)

                                       zaštitu i promicanje kulturne i jezične raznolikosti,

                                       (c)

                                       očuvanje i zaštitu kulturne baštine, kulturnih razmjena i umjetničkog stvaralaštva;

                           2.

                           obrazovnu politiku Unije, uključujući europski prostor visokoškolskog obrazovanja, promicanje sustava europskih škola i cjeloživotnog učenja;

                           3.

                           audiovizualnu politiku te kulturne i obrazovne aspekte informacijskog društva;

                           4.

                           politiku za mlade;

                           5.

                           razvoj politike za sport i slobodno vrijeme;

                           6.

                           politiku za informiranje i medije;

                           7.

                           suradnju s trećim zemljama na područjima kulture i obrazovanja te odnose s relevantnim međunarodnim organizacijama i institucijama.

                  XVI.   Odbor za pravna pitanja

               Odbor nadležan za:

                           1.

                           tumačenje, primjenu i praćenje prava Unije i usklađenost akata Unije s primarnim pravom, posebno za odabir pravnih osnova i poštovanje načela supsidijarnosti i proporcionalnosti;

                           2.

                           tumačenje i primjenu međunarodnog prava ako se ono odnosi na Europsku uniju;

                           3.

                           bolje
                                 donošenje zakona
                               i pojednostavljenje prava Unije;

                           4.

                           pravnu zaštitu prava i ovlasti Parlamenta, uključujući njegovo sudjelovanje u postupcima pred Sudom Europske unije;

                           5.

                           akte Unije koji utječu na pravni poredak zemalja članica, i to na područjima:

                                       (a)

                                       građanskog i trgovačkog prava,

                                       (b)

                                       prava društava,

                                       (c)

                                       prava intelektualnog vlasništva,

                                       (d)

                                       procesnog prava,

                           6.

                           mjere na području pravosudne i administrativne suradnje u građanskim pitanjima;

                           7.

                           odgovornost prema okolišu i sankcije za kaznena djela protiv okoliša;

                           8.

                           etička pitanja vezana za nove tehnologije, primjenjujući na nadležne odbore postupak s pridruženim odborima;

                           9.

                           Statut zastupnika i Pravilnik o osoblju Europske unije;

                           10.

                           povlastice i imuniteti te provjeru valjanosti zastupničkih mandata;

                           11.

                           organizaciju i statut Suda Europske unije;

                           12.

                           Ured za usklađivanje na unutarnjem tržištu.

                  XVII.   Odbor za građanske slobode, pravosuđe i unutarnje poslove

               Odbor nadležan za:

                           1.

                           zaštitu prava građana, ljudskih prava i temeljnih prava na teritoriju Europske unije, uključujući zaštitu manjina kako je propisano Ugovorima i Poveljom Europske unije o temeljnim pravima;

                           2.

                           mjere za borbu protiv svih oblika diskriminacije osim onih prema spolu ili onih oblika diskriminacije koji se događaju na radnom mjestu i tržištu rada;

                           3.

                           zakonodavne propise na području transparentnosti i zaštite fizičkih osoba s obzirom na obradu osobnih podataka;

                           4.

                           uspostavljanje i razvoj područja slobode, sigurnosti i pravde, uz poštovanje načela supsidijarnosti i proporcionalnosti, posebno:

                                       (a)

                                       mjere za ulazak i kretanje osoba, azil i migraciju,

                                       (b)

                                       mjere za integrirano upravljanje zajedničkim granicama,

                                       (c)

                                       mjere za suradnju policije i pravosuđa u kaznenim pitanjima, uključujući terorizam, te temeljne i postupovne mjere povezane s razvojem dosljednijeg pristupa Unije kaznenom pravu,

                           5.

                           Europski centar za nadzor droga i ovisnosti o drogama i Agenciju Europske unije za temeljna prava, Europol, Eurojust, Cepol,
                                 Ured europskog javnog tužitelja
                               te druga tijela i agencije na tom području;

                           6.

                           utvrđivanje očite opasnosti od ozbiljnog kršenja načela zajedničkih državama članicama od strane jedne države članice.

                  XVIII.   Odbor za ustavna pitanja

               Odbor nadležan za:

                           1.

                           institucionalne aspekte procesa europske integracije, posebno
                                 pripremu, pokretanje i provođenje redovnih i pojednostavljenih postupaka revizije Ugovora
                              ;

                           2.

                           provođenje Ugovora o Europskoj uniji i procjenu njegovog djelovanja;

                           3.

                           institucionalne posljedice pregovora za proširenje ili istupanje iz Unije;

                           4.

                           međuinstitucionalne odnose, uključujući razmatranje međuinstitucionalnih sporazuma u pogledu njihovog prihvaćanja od strane Parlamenta, u skladu s člankom 127. stavkom 2. Poslovnika;

                           5.

                           jedinstveni izborni postupak;

                           6.

                           političke stranke i političke zaklade na europskoj razini, ne dovodeći u pitanje nadležnost Predsjedništva;

                           7.

                           utvrđivanje postojanja ozbiljnog i trajnog kršenja zajedničkih načela država članica od strane jedne države članice;

                           8.

                           tumačenje i primjenu Poslovnika i prijedloge za izmjene istog.

                  XIX.   Odbor za prava žena i jednakost spolova

               Odbor nadležan za:

                           1.

                           određivanje, promicanje i zaštitu prava žena u Uniji i mjere koje Unija s tim u vezi poduzima;

                           2.

                           promicanje prava žena u trećim zemljama;

                           3.

                           politiku jednakih mogućnosti, uključujući promicanje jednakosti muškaraca i žena s obzirom na mogućnosti na tržištu rada i postupanje prema njima na radnom mjestu;

                           4.

                           uklanjanje svih oblika nasilja i diskriminacije na temelju spola;

                           5.

                           provođenje i daljnji razvoj načela uključivanja jednakosti spolova u sva područja politike;

                           6.

                           praćenje i provođenje međunarodnih sporazuma i konvencija koje uključuju prava žena;

                           7.

                           poticanje svijesti o pravima žena.

                  XX.   Odbor za predstavke

               Odbor nadležan za:

                           1.

                           predstavke;

                           2.

                           organizacije javnih saslušanja o građanskim inicijativama u skladu s člankom 197.a;

                           3.

                           odnose s Europskim ombudsmanom.

               2.

               odlučuje da ova Odluka stupa na snagu prvog dana prve sjednice osmog parlamentarnog saziva;

               3.

               nalaže svojem predsjedniku, da ovu Odluku proslijedi Vijeću i Komisiji radi obavijesti.


title: Odluka Vijeća (EU) 2017/471 od 28. veljače 2017. o potpisivanju, u ime Europske unije, Sporazuma u obliku razmjene pisama između Europske unije i Kraljevine Norveške o kumulaciji podrijetla između Europske unije, Švicarske, Norveške i Turske u okviru općeg sustava povlastica Europske unije

text:
               18.3.2017

               HR

               Službeni list Europske unije

               L 73/3

         ODLUKA VIJEĆA (EU) 2017/471
   od 28. veljače 2017.
   o potpisivanju, u ime Europske unije, Sporazuma u obliku razmjene pisama između Europske unije i Kraljevine Norveške o kumulaciji podrijetla između Europske unije, Švicarske, Norveške i Turske u okviru općeg sustava povlastica Europske unije
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 207. stavak 4. u vezi s člankom 218. stavkom 5.,
   uzimajući u obzir prijedlog Europske komisije,
   budući da:

               (1)

               U skladu s člankom 41. točkom (b) Delegirane uredbe Komisije (EU) 2015/2446 (1) proizvodi koji su dobiveni u Norveškoj, Švicarskoj ili Turskoj i sadržavaju materijale koji nisu ondje dobiveni u cijelosti trebaju se smatrati proizvodima podrijetlom iz zemlje korisnice, pod uvjetom da su takvi materijali podvrgnuti dostatnoj obradi ili preradi u smislu članka 45. te delegirane uredbe.

               (2)

               U skladu s člankom 54. Delegirane uredbe (EU) 2015/2446, sustav kumulacije primjenjuje se pod uvjetom da Norveška na temelju reciprociteta odobri jednako postupanje za proizvode podrijetlom iz zemalja korisnica koji sadržavaju materijale podrijetlom iz Unije.

               (3)

               Kada je riječ o Norveškoj, sustav kumulacije prvotno je uspostavljen Sporazumom u obliku razmjene pisama između Unije i Norveške. Do te razmjene pisama došlo je 29. siječnja 2001., nakon što je Vijeće dalo svoje odobrenje Odlukom 2001/101/EZ (2).

               (4)

               Radi osiguravanja primjene pojma „podrijetlo” koji odgovara tom pojmu utvrđenom u pravilima o podrijetlu u okviru općeg sustava povlastica („GSP”) Unije, Norveška je izmijenila svoja pravila o podrijetlu u okviru GSP-a. Stoga je potrebno revidirati sporazum u obliku razmjene pisama između Unije i Norveške.

               (5)

               Sustav uzajamnog prihvaćanja zamjenskih potvrda o podrijetlu obrazac „Form A” od strane Unije, Norveške i Švicarske trebao bi se nastaviti primjenjivati na temelju revidirane razmjene pisama, a Turska bi ga trebala uvjetno primjenjivati radi olakšavanja trgovine između Unije, Norveške, Švicarske i Turske.

               (6)

               Nadalje, Unijinim pravilima o podrijetlu u okviru GSP-a kako su reformirana u 2010. predviđa se provedba novog sustava za utvrđivanje dokazâ o podrijetlu od strane registriranih izvoznika koji se treba primjenjivati od 1. siječnja 2017. Razmjenu pisama potrebno je izmijeniti i u tom pogledu.

               (7)

               Radi pripreme primjene tog novog sustava i pravila povezanih s njime, Vijeće je 8. ožujka 2012. ovlastilo Komisiju da u pregovorima dogovori sporazum s Norveškom u obliku razmjene pisama o uzajamnom prihvaćanju zamjenskih potvrda o podrijetlu obrazac „Form A” ili zamjenskih izjava o podrijetlu, kojim se predviđa da se s proizvodima koji sadržavaju sastojke podrijetlom iz Norveške, Švicarske ili Turske po dolasku na carinsko područje Unije treba postupati kao s proizvodima koji sadržavaju sastojke podrijetlom iz Unije. Pregovori su uspješno završeni parafiranjem Sporazuma u obliku razmjene pisama između Europske unije i Kraljevine Norveške o kumulaciji podrijetla između Europske unije, Švicarske, Norveške i Turske u okviru općeg sustava povlastica Europske unije („Sporazum”).

               (8)

               Sporazum bi trebalo potpisati,

         DONIJELO JE OVU ODLUKU:
   Članak 1.
   Odobrava se potpisivanje u ime Unije Sporazuma u obliku razmjene pisama između Europske unije i Kraljevine Norveške o kumulaciji podrijetla između Europske unije, Švicarske, Norveške i Turske u okviru općeg sustava povlastica Europske unije, podložno sklapanju navedenog Sporazuma (3).
   Članak 2.
   Predsjednika Vijeća ovlašćuje se da odredi jednu ili više osoba ovlaštenih za potpisivanje Sporazuma u ime Unije.
   Članak 3.
   Ova Odluka stupa na snagu 18. ožujka 2017.

      Sastavljeno u Bruxellesu 28. veljače 2017.

            Za Vijeće

            Predsjednik

         J. HERRERA

      (1)  Delegirana uredba Komisije (EU) 2015/2446 od 28. srpnja 2015. o dopuni Uredbe (EU) br. 952/2013 Europskog parlamenta i Vijeća o detaljnim pravilima koja se odnose na pojedine odredbe Carinskog zakonika Unije (SL L 343, 29.12.2015., str. 1.).

      (2)  Odluka Vijeća 2001/101/EZ od 5. prosinca 2000. o odobrenju Sporazuma u obliku razmjene pisama između Zajednice i svake od država EFTA-e koja dodjeljuje carinske povlastice po GSP-u (Norveška i Švicarska), pod uvjetom da se s robom podrijetlom iz Norveške ili Švicarske po dolasku na carinsko područje Zajednice postupa kao s robom koja sadrži sastojke podrijetlom iz Zajednice (uzajamni sporazum) (SL L 38, 8.2.2001., str. 24.).

      (3)  Tekst Sporazuma objavit će se zajedno s odlukom o njegovu sklapanju.


title: Odluka Vijeća 2014/658/ZVSP od 8. rujna 2014. o izmjeni Odluke 2014/145/ZVSP o mjerama ograničavanja s obzirom na djelovanja kojima se podrivaju ili ugrožavaju teritorijalna cjelovitost, suverenitet i neovisnost Ukrajine

text:
               12.9.2014

               HR

               Službeni list Europske unije

               L 271/47

         ODLUKA VIJEĆA 2014/658/ZVSP
   od 8. rujna 2014.
   o izmjeni Odluke 2014/145/ZVSP o mjerama ograničavanja s obzirom na djelovanja kojima se podrivaju ili ugrožavaju teritorijalna cjelovitost, suverenitet i neovisnost Ukrajine
   VIJEĆE EUROPSKE UNIJE,
   uzimajući u obzir Ugovor o Europskoj uniji, a posebno njegov članak 29.,
   budući da:

               (1)

               Vijeće je 17. ožujka 2014. donijelo Odluku 2014/145/ZVSP (1).

               (2)

               Europsko vijeće 30. kolovoza 2014. izrazilo je zabrinutost u vezi s aktualnim i sve intenzivnijim sukobima u istočnoj Ukrajini i zatražilo novu odredbu radi uvrštavanja svake osobe i institucije koja je povezana sa separatističkim skupinama u regiji Donbasu.

               (3)

               Osim toga, Vijeće smatra da bi dodatne fizičke i pravne osobe trebalo dodati na popis osoba, subjekata i tijela koji podliježu mjerama ograničavanja iz Priloga Odluci 2014/145/ZVSP.

               (4)

               S obzirom na kontinuirano podrivanje ili ugrožavanje teritorijalne cjelovitosti, suvereniteta i neovisnosti Ukrajine, Odluku 2014/145/ZVSP trebalo bi produljiti za dodatnih šest mjeseci.

               (5)

               Odluku 2014/145/ZVSP trebalo bi stoga na odgovarajući način izmijeniti.

               (6)

               Za provedbu navedenih mjera potrebno je daljnje djelovanje Unije,

         DONIJELO JE OVU ODLUKU:
   Članak 1.
   Odluka 2014/145/ZVSP mijenja se kako slijedi:

               1.

               Članak 1. stavak 1. zamjenjuje se sljedećim:
               „1.   Države članice poduzimaju potrebne mjere kako bi spriječile ulazak na svoje državno područje ili provoz preko njega:

                           (a)

                           fizičkih osoba odgovornih za djelovanja ili politike kojima se podrivaju ili ugrožavaju teritorijalna cjelovitost, suverenitet i neovisnost Ukrajine odnosno stabilnost ili sigurnost u Ukrajini, fizičkih osoba koje aktivno podupiru ili provode takva djelovanja ili politike ili koje ometaju rad međunarodnih organizacija u Ukrajini te fizičkih osoba koje su s njima povezane;

                           (b)

                           fizičkih osoba koje aktivno pružaju materijalnu ili financijsku potporu ruskim donositeljima odluka ili imaju koristi od ruskih donositelja odluka koji su odgovorni za pripojenje Krima ili destabilizaciju istočne Ukrajine; ili

                           (c)

                           fizičkih osoba koje provode transakcije sa separatističkim skupinama u ukrajinskoj regiji Donbasu,

                     koje su navedene u Prilogu.”

               2.

               Članak 2. stavak 1. zamjenjuje se sljedećim:
               „1.   Zamrzavaju se sva sredstva i gospodarski resursi koji pripadaju ili su u vlasništvu, u posjedu ili pod nadzorom:

                           (a)

                           fizičkih osoba odgovornih za djelovanja ili politike kojima se podrivaju ili ugrožavaju teritorijalna cjelovitost, suverenitet i neovisnost Ukrajine odnosno stabilnost ili sigurnost u Ukrajini, fizičkih osoba koje aktivno podupiru ili provode takva djelovanja ili politike ili koje ometaju rad međunarodnih organizacija u Ukrajini te fizičkih ili pravnih osoba, subjekata ili tijela koji su s njima povezani;

                           (b)

                           pravnih osoba, subjekata ili tijela koji pružaju materijalnu ili financijsku potporu djelovanjima kojima se podrivaju ili ugrožavaju teritorijalna cjelovitost, suverenitet i neovisnost Ukrajine;

                           (c)

                           pravnih osoba, subjekata ili tijela na Krimu ili u Sevastopolju na kojima je vlasništvo preneseno protivno ukrajinskom pravu ili pravnih osoba, subjekata ili tijela koji su imali koristi od takvog prijenosa;

                           (d)

                           fizičkih ili pravnih osoba, subjekata ili tijela koji aktivno pružaju materijalnu ili financijsku potporu ruskim donositeljima odluka ili imaju koristi od ruskih donositelja odluka koji su odgovorni za pripojenje Krima ili destabilizaciju istočne Ukrajine; ili

                           (e)

                           fizičkih ili pravnih osoba, subjekata ili tijela koji provode transakcije sa separatističkim skupinama u ukrajinskoj regiji Donbasu,

                     koji su navedeni u Prilogu.”

               3.

               Članak 6. drugi stavak zamjenjuje se sljedećim:
               „Ova se Odluka primjenjuje do 15. ožujka 2015.”

         Članak 2.
   Osobe i subjekti navedeni u Prilogu ovoj Odluci dodaju se na popis naveden u Prilogu Odluci 2014/145/ZVSP.
   Članak 3.
   Ova Odluka stupa na snagu na dan objave u Službenom listu Europske unije.

      Sastavljeno u Bruxellesu 8. rujna 2014.

            Za Vijeće

            Predsjednik

         S. GOZI

      (1)  Odluka Vijeća 2014/145/ZVSP od 17. ožujka 2014. o mjerama ograničavanja s obzirom na djelovanja kojima se podrivaju ili ugrožavaju teritorijalna cjelovitost, suverenitet i neovisnost Ukrajine (SL L 78, 17.3.2014., str. 16.).

      PRILOG
      Popis osoba i subjekata iz članka 2.

                  Ime

                  Osobni podaci

                  Obrazloženje

                  Datum uvrštenja na popis

                  1.

                  Alexander ZAKHARCHENKO
                  Александр Владимирович Захарченко

                  Rođen 1976. u Donjetsku

                  Dana 7. kolovoza zamijenio je Alexandera Borodaija kao takozvani „premijer” takozvane „Narodne Republike Donjetska”. Pri preuzimanju i obnašanju te dužnosti Zakharchenko je podupirao djelovanja i politike kojima se podriva teritorijalna cjelovitost, suverenitet i neovisnost Ukrajine.

                  12.9.2014.

                  2.

                  Vladimir KONONOV/poznat i kao „Tsar”

                  Rođen 14.10.1974. u Gorskyju

                  Dana 14. kolovoza zamijenio je Igora Strelkova/Girkina kao takozvani „ministar obrane” takozvane „Narodne Republike Donjetska”. Navodno je zapovijedao odredom separatističkih boraca u Donjetsku od travnja i obećao „riješiti strateški zadatak odbijanja ukrajinske vojne agresije”. Time je Konokov podupirao djelovanja i politike kojima se podriva teritorijalna cjelovitost, suverenitet i neovisnost Ukrajine.

                  12.9.2014.

                  3.

                  Miroslav Vladimirovich RUDENKO
                  Мирослав Владимирович Руденко

                  21.1.1983. u Debalcevu

                  Zapovjednik Narodne milicije Donbassa. Izjavio je između ostaloga da će svoje borbe nastaviti u ostatku zemlje. Time je Rudenko podupirao djelovanja i politike kojima se podriva teritorijalna cjelovitost, suverenitet i neovisnost Ukrajine.

                  12.9.2014.

                  4.

                  Gennadiy Nikolaiovych TSYPKALOV
                  Геннадий Николаевич Цыпкалов.

                  Rođen 6.21.1973.

                  Zamijenio je Marata Bashirova kao takozvani „premijer” takozvane „Narodne Republike Luganska”. Prethodno je djelovao u miliciji Vojske jugoistoka. Time je Tsypkalov podupirao djelovanja i politike kojima se podriva teritorijalna cjelovitost, suverenitet i neovisnost Ukrajine.

                  12.9.2014.

                  5.

                  Andrey Yurevich PINCHUK
                  Андрей Юрьевич ПИНЧУК

                  „Državni ministar sigurnosti” takozvane „Narodne Republike Donjetska”. Povezan s Vladimirom Antyufeyevom, koji je odgovoran za separatističke „vladine” aktivnosti takozvane „vlade Narodne Republike Donjetska”. Time je podupirao djelovanja i politike kojima se podriva teritorijalna cjelovitost, suverenitet i neovisnost Ukrajine.

                  12.9.2014.

                  6.

                  Oleg BEREZA
                  Олег БЕРЕЗА

                  „Ministar unutarnjih poslova” takozvane „Narodne Republike Donjetska”. Povezan s Vladimirom Antyufeyevom, koji je odgovoran za separatističke „vladine” aktivnosti takozvane „vlade Narodne Republike Donjetska”. Time je podupirao djelovanja i politike kojima se podriva teritorijalna cjelovitost, suverenitet i neovisnost Ukrajine.

                  12.9.2014.

                  7.

                  Andrei Nikolaevich RODKIN
                  Андрей Николаевич Родкин

                  Moskovski predstavnik takozvane „Narodne Republike Donjetska”. U svojim izjavama između ostalog govorio je o spremnosti milicije da provodi gerilski rat i njihovom osvajanju oružanih sustava ukrajinskih oružanih snaga. Time je podupirao djelovanja i politike kojima se podriva teritorijalna cjelovitost, suverenitet i neovisnost Ukrajine.

                  12.9.2014.

                  8.

                  Aleksandr KARAMAN
                  Александр караман

                  „Zamjenik premijera za socijalna pitanja” takozvane „Narodne Republike Donjetska”. Povezan s Vladimirom Antyufeyevom, koji je odgovoran za separatističke „vladine” aktivnosti takozvane „vlade Narodne Republike Donjetska”. Time je podupirao djelovanja i politike kojima se podriva teritorijalna cjelovitost, suverenitet i neovisnost Ukrajine. Štićenik ruskog zamjenika premijera Dmitryja Rogozina.

                  12.9.2014.

                  9.

                  Georgiy L'vovich MURADOV
                  Георгий Львович Мурадов

                  Rođen 19.11.1954.

                  Takozvani „zamjenik premijera” Krima i ovlašteni predstavnik Krima predsjedniku Putinu. Muradov je imao važnu ulogu u konsolidaciji ruske institucionalne kontrole nad Krimom nakon nezakonitog pripojenja. Time je podupirao djelovanja i politike kojima se podriva teritorijalna cjelovitost, suverenitet i neovisnost Ukrajine.

                  12.9.2014.

                  10.

                  Mikhail Sergeyevich SHEREMET
                  Михаил Сергеевич Шеремет

                  Rođen 23.5.1971. u Dzhankoyju

                  Takozvani „prvi zamjenik premijera” Krima. Sheremet je odigrao ključnu ulogu u organizaciji i provedbi referenduma od 16. ožujka na Krimu o ujedinjenju s Rusijom. U razdoblju referenduma Sheremet je navodno zapovijedao promoskovskim „samoobrambenim snagama” na Krimu. Time je podupirao djelovanja i politike kojima se podriva teritorijalna cjelovitost, suverenitet i neovisnost Ukrajine.

                  12.9.2014.

                  11.

                  Yuri Leonidovich VOROBIOV
                  Юрий Леонидович Воробьев

                  Rođen 2.2.1948. u Krasnoyarsku

                  Zamjenik predsjednika Federalnog vijeća Ruske Federacije. Dana 1. ožujka 2014. Vorobiov je javno u Federalnom vijeću podržao raspoređivanje ruskih snaga u Ukrajini. Nakon toga, glasao je za s time povezani dekret.

                  12.9.2014.

                  12.

                  Vladimir Volfovich ZHIRINOVSKY
                  Владимир Вольфович Жириновски

                  Rođen 10.6.1964. u Eidelshteinu, Kazakhstan

                  Član Vijeća državne Dume; vođa stranke LDPR. Aktivno je podržavao sudjelovanje ruskih oružanih snaga u Ukrajini i pripojenje Krima. Aktivno je zagovarao podjelu Ukrajine. Uime stranke LDPR kojom predsjeda potpisao je sporazum s takozvanom „Narodnom Republikom Donjetskom”.

                  12.9.2014.

                  13.

                  Vladimir Abdualiyevich VASILYEV

                  Rođen 11.8.1949. u Klinu

                  Zamjenik predsjednika državne Dume. Dana 20. ožujka 2014. glasao je za nacrt Federalnog ustavnog zakona „o primanju Republike Krima u Rusku Federaciju i o stvaranju novih federalnih entiteta u okviru Ruske Federacije – Republike Krima i Federalnog grada Sevastopolja”.

                  12.9.2014.

                  14.

                  Viktor Petrovich VODOLATSKY
                  Виктор Петрович Водолацкий

                  Rođen 19.8.1957. u regiji Azov.

                  Predsjednik („ataman”) Unije ruskih i stranih kozačkih snaga i zamjenik u državnoj Dumi. Podržao je pripojenje Krima i priznao je da su ruski Kozaci bili aktivno uključeni u ukrajinski sukob na strani separatista koje je podržala Moskva. Dana 20. ožujka 2014. glasao je za nacrt Federalnog ustavnog zakona „o primanju Republike Krima u Rusku Federaciju i o stvaranju novih federalnih entiteta u okviru Ruske Federacije – Republike Krima i Federalnog grada Sevastopolja”.

                  12.9.2014.

                  15.

                  Leonid Ivanovich KALASHNIKOV
                  Леонид Иванович Калашников

                  Rođen 6.8.1960. u Stepnoy Dvoretsu

                  Prvi zamjenik predsjednika Odbora za vanjske poslove državne Dume. Dana 20. ožujka 2014. glasao je za nacrt Federalnog ustavnog zakona „o primanju Republike Krima u Rusku Federaciju i o stvaranju novih federalnih entiteta u okviru Ruske Federacije – Republike Krima i Federalnog grada Sevastopolja”.

                  12.9.2014.

                  16.

                  Vladimir Stepanovich NIKITIN

                  Rođen 5.4.1948. u Opochki

                  Prvi zamjenik predsjednika Odbora za odnose s državama CIS-a, euroazijske integracije i veze sa sunarodnjacima u državnoj Dumi. Dana 20. ožujka 2014. glasao je za nacrt Federalnog ustavnog zakona „o primanju Republike Krima u Rusku Federaciju i o stvaranju novih federalnih entiteta u okviru Ruske Federacije – Republike Krima i Federalnog grada Sevastopolja”.

                  12.9.2014.

                  17.

                  Oleg Vladimirovich LEBEDEV
                  Олег Владимирович Лебедев

                  Rođen 21.3.1964. u Orelu/Rudnyju

                  Prvi zamjenik predsjednika Odbora za odnose s državama CIS-a, euroazijske integracije i veze sa sunarodnjacima u državnoj Dumi. Dana 20. ožujka 2014. glasao je za nacrt Federalnog ustavnog zakona „o primanju Republike Krima u Rusku Federaciju i o stvaranju novih federalnih entiteta u okviru Ruske Federacije – Republike Krima i Federalnog grada Sevastopolja”.

                  12.9.2014.

                  18.

                  Ivan Ivanovich MELNIKOV
                  Иван Иванович Мельников

                  Rođen 7.8.1950. u Bogoroditsku

                  Prvi zamjenik predsjednika, državna Duma. Dana 20. ožujka 2014. glasao je za nacrt Federalnog ustavnog zakona „o primanju Republike Krima u Rusku Federaciju i o stvaranju novih federalnih entiteta u okviru Ruske Federacije – Republike Krima i Federalnog grada Sevastopolja”.

                  12.9.2014.

                  19.

                  Igor Vladimirovich LEBEDEV
                  Игорь Владимирович Лебедев

                  Rođen 27.9.1972. u Moskvi

                  Zamjenik predsjednika, državna Duma. Dana 20. ožujka 2014. glasao je za nacrt Federalnog ustavnog zakona „o primanju Republike Krima u Rusku Federaciju i o stvaranju novih federalnih entiteta u okviru Ruske Federacije –Republike Krima i Federalnog grada Sevastopolja”.

                  12.9.2014.

                  20.

                  Nikolai Vladimirovich LEVICHEV
                  Николай Владимирович Левичев

                  Rođen 28.5.1953. u Pushkinu

                  Zamjenik predsjednika, državna Duma. Dana 20. ožujka 2014. glasao je za nacrt Federalnog ustavnog zakona „o primanju Republike Krima u Rusku Federaciju i o stvaranju novih federalnih entiteta u okviru Ruske Federacije – Republike Krima i Federalnog grada Sevastopolja”.

                  12.9.2014.

                  21.

                  Svetlana Sergeevna ZHUROVA
                  Светлана Сергеевна Журова

                  Rođena 7.1.1972. u Pavlovu na Nevi

                  Prva zamjenica predsjednika Odbora za vanjske poslove, državna Duma. Dana 20. ožujka 2014. glasala je za nacrt Federalnog ustavnog zakona „o primanju Republike Krima u Rusku Federaciju i o stvaranju novih federalnih entiteta u okviru Ruske Federacije – Republike Krima i Federalnog grada Sevastopolja”.

                  12.9.2014.

                  22.

                  Aleksey Vasilevich NAUMETS
                  Алексей Васильевич Hаумец

                  Rođen 11.2.1968.

                  General bojnik ruske vojske. Zapovijeda 76. zračnim odredom koji je uključen u rusku vojnu prisutnost na ukrajinskom državnom području, posobice tijekom nezakonitog pripojenja Krima.

                  12.9.2014.

                  23.

                  Sergey Viktorovich CHEMEZOV

                  Rođen 20.8.1952. u Cheremkhovu

                  Sergei Chemezov je jedan od poznatih bliskih suradnika predsjednika Putina; obojica su bili dužnosnici KGB-a raspoređeni u Dresdenu; član je Vrhovnog vijeća „Ujedinjene Rusije”. Zahvaljujući vezama s ruskim predsjednikom promaknut je na više pozicije u poduzećima pod državnom kontrolom. Predsjeda konglomeratom Rostec, vodećom ruskom korporacijom za obrambenu i industrijsku proizvodnju pod državnom kontrolom. Slijedom odluke ruske vlade Technoprometexpoort, društvo kći Rosteca planira izgradnju energetskog postrojenja na Krimu i time podupire njegovu integraciju u Rusku Federaciju.
                  Nadalje, Rosoboronexport, društvo kći Rosteca, podržao je integraciju krimskih obrambenih trgovačkih društava u rusku obrambenu industriju, time konsolidirajući nezakonito pripojenje Krima Ruskoj Federaciji.

                  12.9.2014.

                  24.

                  Alexander Mikhailovich BABAKOV
                  Aлександр Михайлович Бабаков

                  Rođen 8.2.1963. u Kišinjevu

                  Zastupnik u državoj Dumi, predsjednik povjerenstva državne Dume za zakonodavne odredbe o razvoju vojno-industrijskog kompleksa Ruske Federacije. Istaknuti je član „Ujedinjene Rusije” i poduzetnik s velikim ulaganjima u Ukrajini i na Krimu.
                  Dana 20. ožujka 2014. glasovao je za nacrt Federalnog ustavnog zakona „o primanju Republike Krima u Rusku Federaciju i o stvaranju novih federalnih entiteta u okviru Ruske Federacije – Republike Krima i Federalnog grada Sevastopolja”.

                  12.9.2014.


title: 2011/247/EU: Odluka Vijeća od 11. travnja 2011. o potpisivanju, u ime Europske unije, Sporazuma u obliku razmjene pisama između Europske unije i Australije na temelju članka XXIV:6 i članka XXVIII Općeg sporazuma o carinama i trgovini (GATT) 1994. o izmjeni koncesija u obvezujućim rasporedima Republike Bugarske i Republike Rumunjske prilikom njihova pristupanja Europskoj uniji

text:
               11/Sv. 119

               HR

               Službeni list Europske unije

               216

         32011D0247

               L 104/1

               SLUŽBENI LIST EUROPSKE UNIJE

         ODLUKA VIJEĆA
   od 11. travnja 2011.
   o potpisivanju, u ime Europske unije, Sporazuma u obliku razmjene pisama između Europske unije i Australije na temelju članka XXIV:6 i članka XXVIII Općeg sporazuma o carinama i trgovini (GATT) 1994. o izmjeni koncesija u obvezujućim rasporedima Republike Bugarske i Republike Rumunjske prilikom njihova pristupanja Europskoj uniji
   (2011/247/EU)
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 207. stavka 4. prvi podstavak u vezi s njegovim člankom 218. stavkom 5.,
   uzimajući u obzir prijedlog Europske komisije,
   budući da:

               (1)

               Vijeće je 29. siječnja 2007. ovlastilo Komisiju da započne pregovore s određenim drugim članicama Svjetske trgovinske organizacije, u skladu s člankom XXIV:6 Općeg sporazuma o carinama i trgovini (GATT) 1994., prilikom pristupanja Republike Bugarske i Republike Rumunjske Europskoj uniji.

               (2)

               Pregovore je vodila Komisija u okviru pregovaračkih smjernica koje je donijelo Vijeće.

               (3)

               Navedeni pregovori su zaključeni, a Sporazum u obliku razmjene pisama između Europske unije i Australije na temelju članka XXIV:6 i članka XXVIII Općeg sporazuma o carinama i trgovini (GATT) 1994. o izmjeni koncesija u obvezujućim rasporedima Republike Bugarske i Republike Rumunjske prilikom njihova pristupanja Europskoj uniji (Sporazum) parafiran je 15. lipnja 2010.

               (4)

               Sporazum bi trebalo potpisati,

         DONIJELO JE OVU ODLUKU:
   Članak 1.
   Potpisivanje Sporazuma u obliku razmjene pisama između Europske unije i Australije na temelju članka XXIV:6 i članka XXVIII Općeg sporazuma o carinama i trgovini (GATT) 1994. o izmjeni koncesija u obvezujućim rasporedima Republike Bugarske i Republike Rumunjske prilikom njihova pristupanja Europskoj uniji (Sporazum) odobrava se u ime Europske unije, podložno sklapanju Sporazuma (1).
   Članak 2.
   Predsjednika Vijeća ovlašćuje se da odredi osobu(-e) ovlaštenu(-e) za potpisivanje Sporazuma u ime Unije.
   Članak 3.
   Ova Odluka stupa na snagu na dan donošenja.

      Sastavljeno u Luxembourgu 11. travnja 2011.

            Za Vijeće

            Predsjednik

         PINTÉR S.

      (1)  Tekst Sporazuma bit će objavljen zajedno s odlukom o njegovom sklapanju.